Na temelju članka 31. Zakona o postupanju s nezakonito izgrađenim zgradama (Narodne novine broj 86/12, 143/13, 65/17 i 14/19) i članka 31. Statuta Općine Povljana („Službeni glasnik Zadarske županije“ broj 13/21), Općinsko vijeće Općine Povljana na 12. sjednici održanoj dana 22. prosinca 2022. donosi

I. Izmjene i dopune Programa korištenja sredstava naknade za zadržavanje nezakonito izgrađenih zgrada u prostoru na području Općine Povljana za 2022. godinu

**Članak 1.**

U Programu korištenja sredstava naknade za zadržavanje nezakonito izgrađenih zgrada u prostoru na području Općine Povljana za 2022. godinu („Službeni glasnik Zadarske županije“ broj 33/2021), članak 2. mijenja se i glasi:

„Proračunom Općine Povljana za 2022. godinu planirano je 20.345,72kn prihoda od naknade za zadržavanje nezakonito izgrađenih zgrada u prostoru.

Planirani iznos koristiti će se za financiranje Parcelacije i katastarske izmjere građevinskog zemljišta u vlasništvu Općine Povljana iz programa kako slijedi:

Program 1015 Prostorno uređenje i planiranje, Kapitalni projekt K101501, Parcelacija i katastarske izmjere građevinskog zemljišta u vlasništvu Općine Povljana, 42637- Dokumenti prostornog uređenja (prostorni planovi i ostalo) u iznosu od 16.750,00 kn“.

**Članak 2.**

Ove Izmjene i dopune Programa korištenja sredstava naknade za zadržavanje nezakonito izgrađenih zgrada u prostoru na području Općine Povljana za 2022. godinu stupaju na snagu osam dana od dana objave u „Službenom glasniku Zadarske županije“.

KLASA: 363-01/22-01/10

URBROJ: 2198-25-01-1-22-3

Povljana, 22. prosinca 2022. godine

OPĆINSKO VIJEĆE OPĆINE POVLJANA

Predsjednik

Nikola Škoda